ಮೊತ್ತ ಮೊದಲಿಗೆ ತಿಳಿದುಬಂದ ಈ ಪಕ್ಷಿಯ ಬಗೆಗಿನ ವಿವರಣೆಯು ಡಚ್ಚರಿಂದ ಬಂದಿದ್ದು. ಅವರು ಈ ಮಾರಿಷಸ್‌ನ ಪಕ್ಷಿಯನ್ನು ಅದರ ರುಚಿಯ ಆಧಾರದ ಮೇರೆಗೆ "ವಾಲ್ಘ್‌‌ವಾಗೆಲ್‌" ("ಕೊಚ್ಚೆಯಲ್ಲಿ ಹೊರಳಾಡುವ ಪಕ್ಷಿ" ಅಥವಾ "ಅಸಹ್ಯಕರ ಪಕ್ಷಿ") ಎಂದು ಕರೆದರು. ಅನೇಕ ನಂತರದ ಲೇಖನ/ಗ್ರಂಥಗಳು ಮಾಂಸವು ಕೆಟ್ಟ ರುಚಿಯನ್ನು ಹೊಂದಿತ್ತು ಎಂದು ನಮೂದಿಸಿದ್ದರೂ, ಮುಂಚಿನ ದಾಖಲೆಗಳು ಅವು ಜಿಗುಟಾಗಿದ್ದರೂ ಚೆನ್ನಾಗಿಯೇ ಇದ್ದವು, ಆದರೆ ಪುಷ್ಕಳವಾಗಿ ಲಭ್ಯವಿದ್ದ ಪಾರಿವಾಳಗಳದ್ದರಷ್ಟು ಉತ್ತಮವಾಗಿರಲಿಲ್ಲವೆಂದಷ್ಟೇ ಸೂಚಿಸಿದ್ದವು. ವಾಲ್ಘ್‌‌ವಾಗೆಲ್‌ ಎಂಬ ಹೆಸರನ್ನು ಪ್ರಥಮ ಬಾರಿಗೆ 1598ರಲ್ಲಿ ದ್ವೀಪಕ್ಕೆ ಭೇಟಿ ನೀಡಿ ಅದಕ್ಕೆ ಮಾರಿಷಸ್‌ ಎಂದು ನಾಮಕರಣ ಮಾಡಿದ ಉಪ-ನೌಕಾಸೇನಾಧಿಪತಿ ವೈಬ್ರಾಂಡ್‌ ವಾನ್‌ ವಾನ್‌ವಿಜ್‌ಕ್‌ರ ಜರ್ನಲ್‌ನಲ್ಲಿ ಬಳಸಲಾಗಿತ್ತು.

"ಡೋಡೋ" ಪದದ ಶಬ್ದನಿಷ್ಪತ್ತಿಯು ಅಷ್ಟು ಸ್ಪಷ್ಟವಾಗಿಲ್ಲ. ಕೆಲವರು ಇದನ್ನು ಡಚ್‌‌ ಪದ "ಡೋಡೋರ್‌‌‌‌" ಎಂಬ ಪದಕ್ಕೆ ಸಮಾನ ಎಂದು ಆರೋಪಿಸಿದರೂ ಅಥವಾ "ಸೋಮಾರಿ" ಎಂಬರ್ಥದಲ್ಲಿ ಬಳಸಿದರೂ, ಹಿಂಬದಿಯಲ್ಲಿರುವ ಪುಕ್ಕಗಳ ಗಂಟುಗಳನ್ನು ಬಿಂಬಿಸಲು ಇದು ಬಹುಮಟ್ಟಿಗೆ "ಡೋಡಾರ್‌ಗಳಿಗೆ" ("ಗುದ-ಗಂಟು") ಸಂಬಂಧಪಟ್ಟಿದ್ದಾಗಿದೆ. "ಡೋಡಎರ್ಸ್‌" ಎಂಬ ಪದದ ಪ್ರಥಮ ದಾಖಲೆಯು ಕ್ಯಾಪ್ಟನ್‌ 1602ರ ವಿಲ್ಲೆಮ್‌ ವಾನ್‌ ವೆಸ್ಟ್‌ಸಾನೆನ್‌‌'ರ ಜರ್ನಲ್‌ನಲ್ಲಿ ಕಂಡುಬರುತ್ತದೆ. ಥಾಮಸ್‌‌ ಹರ್ಬರ್ಟ್‌‌ ಎಂಬುವವರು "ಡೋಡೋ" ಎಂಬ ಪದವನ್ನು 1627ರಲ್ಲಿ, ಬಳಸಿದ್ದರಾದರೂ ಅವರೇ ಮೊದಲಿಗರೇ ಎಂಬುದು ಸ್ಪಷ್ಟವಾಗಿಲ್ಲ ; ಪೋರ್ಚುಗೀಸರು ದ್ವೀಪಕ್ಕೆ 1507ರಲ್ಲಿ ಭೇಟಿ ನೀಡಿದ್ದರೂ, ಲಭ್ಯವಿರುವ ಮಾಹಿತಿ ಪ್ರಕಾರ, ಪಕ್ಷಿಯ ಬಗ್ಗೆ ಅವರು ಪ್ರಸ್ತಾಪಿಸಿರಲಿಲ್ಲ. ಆದಾಗ್ಯೂ, "ಎನ್‌ಕಾರ್ಟಾ ನಿಘಂಟು" ಹಾಗೂ "ಛೇಂಬರ್ಸ್‌ ಶಬ್ದನಿಷ್ಪತ್ತಿ ನಿಘಂಟು" ಗಳ ಪ್ರಕಾರ, "ಡೋಡೋ" ಎಂದ ಪದ "ಮೂರ್ಖ" ಅಥವಾ "ಹುಚ್ಚ" ಎಂಬರ್ಥದ ಪೋರ್ಚುಗೀಸ್‌ ಪದ "ಡೌಡೋ" (ಪ್ರಸಕ್ತ "ಡೊಯ್ಡೊ" )ದಿಂದ ಉತ್ಪನ್ನವಾಗಿದೆ. ಆದಾಗ್ಯೂ, ಪಕ್ಷಿಗೆ ಬಳಸುತ್ತಿರುವ ಪ್ರಸಕ್ತ ಪೋರ್ಚುಗೀಸ್‌‌ ಹೆಸರು, "ಡೊಡೊ" , ಎಂಬುದರ ಮೂಲ ಅಂತರರಾಷ್ಟ್ರೀಯವಾಗಿ ಬಳಕೆಯಲ್ಲಿರುವ ಪದ ಡೋಡೋ ಆಗಿದೆ.

ಡೇವಿಡ್‌ ಕ್ವಾಮ್ಮೆನ್‌ ಎಂಬಾತ‌ "ಡೋಡೋ" ಎಂಬುದು ಆ ಪಕ್ಷಿಯದೇ ಕೂಗಿನ, ಎರಡು-ಸ್ವರಲಕ್ಷಣಗಳ "ಡೂ-ಡೂ" ರೀತಿಯ ಪಾರಿವಾಳದ ಕೂಗಿನ ಅನುಕರಣಾತ್ಮಕ ಹೆಸರಾಗಿರಬಹುದು ಎಂಬ ಕಲ್ಪನೆಯನ್ನು ಪರಿಗಣಿಸಿದ್ದರು.

1606ರಲ್ಲಿ ಕಾರ್ನೆಲಿಸ್‌ ಮೆಟೇಲೀಫ್‌ ಡೆ ಜೊಂಗ್‌ ಎಂಬುವವರು ಡೋಡೋ, ದ್ವೀಪದಲ್ಲಿದ್ದ ಕೆಲ ಇತರೆ ಪಕ್ಷಿಗಳು, ಸಸ್ಯಗಳು ಹಾಗೂ ಪ್ರಾಣಿಗಳ ಪ್ರಮುಖ ವಿವರಣೆಯೊಂದನ್ನು ನೀಡಿದರು.

ಶೋಧನೆ ಹಾಗೂ ಶಬ್ದನಿಷ್ಪತ್ತಿ
ಸಸ್ಯಪ್ರಾಣಿ ಸ್ವರೂಪ ಶಾಸ್ತ್ರ ಹಾಗೂ ಹಾರಲಾಗದಿರುವಿಕೆ
ನಿರ್ನಾಮಗೊಳ್ಳುವಿಕೆ
ಆಹಾರ ಕ್ರಮ